*Tämä artikkeli käsittelee USA:n osavaltiota. Country-yhtyeestä kertoo Alabama (yhtye).*

**Alabama** ([alabama], amerikkalaisittain [ˌælə'bæmə]) on Yhdys­valtain osa­valtio, joka kuuluu kulttuurisesti *etelä­valtioihin*. Sen pääkaupunki on Mont­gomery. Osavaltion väki­luku vuonna 2014 oli noin 4,8 miljoonaa.

Alabama on saanut nimensä Alabama­joen mukaan, jonka puolestaan nimesivät varhaiset eurooppalaiset tutkimus­matkailijat intiaani­heimon mukaan.

Maantiede
---------

Alabama rajoittuu idässä Georgian osa­valtioon, pohjoisessa Tennesseehen, lännessä Mississippiin ja etelässä Floridaan. Etelä­osastaan Alabamalla on myös meren­rantaa Meksikon­lahteen Alabama­joen ja Tembigbee­joen suisto­alueella Mobilen kaupungin kohdalla.

Alabaman maasto muodostuu Meksikon­lahden laakeista rannikko­tasangoista ja niiden pohjois­puolelle levittäytyvistä kukkuloista. Osa­valtion korkein kohta on Cheha-vuori, 734 metriä.

Vuoden kuuminta aikaa on heinä-elo­kuu, jolloin keski­määräinen päivän ylin lämpötila on Birming­hamissa lähellä 33 celsius­astetta. Viileintä on tammi­kuussa, keski­määräinen alin yksi celsius­astetta.

* Little River Canyon Cherokeen piiri­kunnassa.Little River Canyon Cherokeen piiri­kunnassa.
* Cheahan järvi.Cheahan järvi.
* Gulf State Park Meksikon­lahden rannalla.Gulf State Park Meksikon­lahden rannalla.

Historia
--------

### Varhaishistoria

Birming­hamin keskustaa 1915
Alueen ensimmäisiä asukkaita olivat intiaanit, kuten alabamat, cherokeet ja creekit. Vuosien 1000–1600 jälkeen ajan­laskun alun alue oli osa Mississipin kulttuuria. Ensimmäiset eurooppalaiset alueella olivat ranskalaiset, jotka perustivat Mobilen siirto­kunnan vuonna 1702. Aluetta hallitsivat vuorotellen Ranska, Espanja ja Englanti, kunnes se liitettiin Yhdys­valtoihin 1783. Alabamasta tuli Yhdys­valtojen 22. osa­valtio 14. joulu­kuuta 1819.

### Sisällissota

Yhdys­valtain sisällis­sodan lähestyessä liitto­valtiosta erkanemaan pyrkivät 11 Etelä­valtiota perustivat Amerikan konfederaation (englanniksi Confederate States of America) Alabaman Mont­gomeryssä. Etelä­valtiot antautuivat 1865. Osa­valtion orjat vapautettiin samana vuonna, kun Yhdysvaltain perustuslain 13. lisäys astui voimaan.

Alabama oli sotilas­hallinnon alaisuudessa touko­kuusta 1865 vuoteen 1868, jolloin osa­valtio liittyi virallisesti takaisin unioniin.

### 1900-luvun alusta nykypäivään

Osa­valtion nykyinen perustus­laki astui voimaan 1901.

Alabamassa kasvatettiin puu­villaa lukuisilla plantaaseilla, kunnes puuvillakärsäkäs esti sen viljelyn vuonna 1915.

Osavaltion Jim Crow -rotu­erottelu­lait lakkautettiin asteittain 1900-luvun puoli­välissä.

Hallinto
--------

Alabama State Capitol.
Alabaman lain­säädäntö­valtaa käyttää osa­valtion kaksi­kamarinen lain­säädäntö­elin. Ylä­huoneessa eli senaatissa on 35 jäsentä, ala­huoneessa eli edustajain­huoneessa on 105 jäsentä. Ylintä toimeen­pano­valtaa käyttää kuvernööri, joka vuodesta 2017 lähtien on ollut republikaanien Kay Ivey.

Osa­valtion vuonna 1901 ratifioitu perustus­laki on maailman pisin. Se on neljä­kymmentä kertaa Yhdysvaltain perustuslakia pidempi ja sisältää melkein 900 lisäystä sekä 340 000 sanaa.

Alabama on jaettu 67 piiri­kuntaan.

Kuolemanrangaistus on käytössä Alabamassa. Joinakin vuosina kuoleman­tuomioita on annettu jopa enemmän kuin Texasissa, jolla on viisin­kertainen väki­luku Alabamaan verrattuna. Ensi­sijaisena teloitus­menetelmänä käytetään myrkkyruisketta.

### Politiikka

Muiden etelä­valtioiden tapaan Alabama tunnetaan konservatiivisena osa­valtiona. Demo­kraattisen puolueen vanhoillinen, rotu­erottelua kannattava siipi hallitsi osa­valtion politiikkaa 1970-luvun alkuun asti, jolloin puolue alkoivat siirtyä liberaalimpaan suuntaan. Tämä johti republikaani­puolueen nousuun osa­valtiossa.

Touko­kuussa 2019 kuvernööri Kay Ivey allekirjoitti Yhdys­valtain tiukimman abortti­lain, joka rajaa abortti­oikeuden niihin tapauksiin, jossa äidin henki on vaarassa tai sikiö on hengen­vaarallisesti vaurioitunut. Laittoman abortin suorittaneille lääkäreille maksimi­rangaistus on 99 vuoden vankeus.

Talous
------

Pää­elin­keino on maa­talous, lähinnä siipikarjan ja munien tuotanto. Merestä kalastetaan katka­rapuja, tasku­rapuja ja ostereita. Kala­viljelmillä kasvatetaan monneja. Pohjoisen kukkuloilla on hiili­kaivoksia, ja osa­valtion lounais­osassa maa­kaasu- ja öljy­lähteitä. Birming­hamin lähistöltä louhitaan kalkki­kiveä. Osa­valtiossa on myös paperi- ja puu­tavara­teollisuutta sekä kumi- ja muovi­teollisuutta.

Alabaman teollisuuden perusta oli Birming­hamin rauta- ja teräs­teollisuus, joka perustui paikallisiin rauta­malmiin ja kivi­hiileen sekä kalkki­kiveen. Kuuluisaa marmoria louhitaan edelleen, nykyisin sitä käytetään lähinnä murskeena monen­laisiin tarkoituksiin kuten paperi­teollisuudessa.

Vuonna 2013 osa­valtion neljä suurinta työllistäjää olivat Alabaman energia­yhtiö, Hunts­villen sairaala, kiinteistö­yhtiö Manske John ja Birming­hamin yli­opisto­sairaala. Kukin niistä tarjosi töitä noin viidelle­tuhannelle hengelle.

### Liikenne

Alabamassa on kaikkiaan 25 lento­asemaa. Suurin niistä on Birming­hamin kansain­välinen lento­asema.

Alabamassa on kaikkiaan 19 satamaa, joista vilkkaimmat sijaitsevat Alice­villessä, Colombiassa ja Mobilessa.

Väestö
------

Vuonna 2010 Alabamassa asui 108 000 maahan­muuttajaa, joista arviolta 22 prosenttia on maassa laittomasti. Suurin etninen ryhmä on valkoiset, joita on 68,5 prosenttia väestöstä. Suku­juurien kautta määritellen suurin ryhmä osa­valtiossa on afroamerikkalaiset, joita on 26 prosenttia. Amerikkalaisia oli 17 (heistä suurin osa on taustaltaan englantilaisia, mutta tunnistavat itsensä amerikkalaisiksi johtuen suku­puittensa pitkästä amerikkalaisesta perinteestä), englantilaisia 7,8, irlantilaisia 7,7, saksalaisia 5,7 sekä Ulsterin skotteja kaksi prosenttia. Arviolta 23 prosenttia Alabaman väestöstä on pää­osiltaan englantilaista. Myös taustaltaan Ulsterin skotteja on todellisuudessa enemmän kuin kaksi prosenttia. Alabama kuuluu niin sanottuun raamattu­vyöhykkeseen. Mobilessa asuu suuri määrä katolilaisia johtuen alueen ranskalaisesta ja espanjalaisesta kulttuuri­perinnöstä.

Vuonna 2010 Alabaman kolme suurinta uskonnollista yhteisöä olivat Eteläinen baptistikonventio 1 392 363 jäsenellä, Yhdistynyt metodistikirkko 295 636 jäsenellä ja katolinen kirkko 200 657 jäsenellä. Mikäli tunnustus­kuntiin sitoutumattomat protestanttiset seura­kunnat olisivat yksi ryhmä olisivat ne kolmantena 220 938 jäsenellään.

  

### Suurimmat kaupungit asukaslukuineen vuonna 2022

Alabaman kartta
Birmingham.
Montgomery.
1. Huntsville, 221 933
2. Montgomery, 196 986
3. Birmingham, 196 910
4. Mobile, 183 289
5. Tuscaloosa, 110 602
6. Hoover, 92 435
7. Auburn, 80 006
8. Dothan, 71 235
9. Madison, 59 785
10. Decatur, 57 922


  

### Kuuluisia alabamalaisia

* baseball-pelaaja Hank Aaron
* näyttelijä Tallulah Bankhead
* kuvernööri George Wallace
* muusikko Nat King Cole
* raskaan­sarjan nyrkkeilijä Evander Holyfield
* pika­juoksija ja pituus­hyppääjä Carl Lewis
* rap-artisti Gucci Mane
* pika­juoksija Jesse Owens
* ihmis­oikeus­aktivisti Rosa Parks
* elo­kuva­hahmo Forrest Gump (kuvitteellinen henkilö)

Kulttuuri
---------

Alabama on kulttuurisesti *Syvää Etelää* (engl. *Deep South*). Alabamaa ovat tehneet tunnetuksi esimerkiksi Lynyrd Skynyrdin kappaleessa "Sweet Home Alabama" sekä Reese Witherspoonin esittämässä *saman­nimisessä elo­kuvassa*.

Alabaman gospel­laulu on edelleen tärkeä osa musiikki­elämää. Kevyen musiikin varhaisia nimiä olivat Hank Williams ja W. C. Handy.

Alabaman tunnus­lintu on kultatikka, nimikko­kukka kamelia, puu pitkäneulasmänty ja hedelmä persikka.

Urheilu
-------

Regions Field Birming­hamissa.
Alabamassa ei ole yhtään joukkuetta ammattilais­urheilun korkeimmalla sarja­tasolla. Muutamia ammattilaisjoukkueita osa­valtiosta kuitenkin löytyy:

| Perustettu | Laji | Joukkue | Sarja | Kaupunki | Kotikenttä | Mestaruudet |
| --- | --- | --- | --- | --- | --- | --- |
| 1885 | baseball | Birmingham Barons | SL | Hoover | Regions Park | 5 |
| 1973 | Montgomery Biscuits | Mont­gomery | 2 |
| 1985 | Huntsville Stars | Hunts­ville | Joe Davis Stadium | 3 |
| 1993 | Mobile BayBears | Mobile | Hank Aaron Stadium | 2 |
| 2004 | jääkiekko | Huntsville Havoc | SPHL | Hunts­ville | Von Braun Center | 0 |

Lähteet
-------

* Janssen, Sarah (toim.) et al.: *The Wold Almanac and Book of Facts 2010*. Info­base Publishing, 2010. ISBN 978-1-60057-123-7. (englanniksi)

### Viitteet

1. ↑  Annual Estimates of the Resident Population for the United States, Regions and States: April 1, 2010 to July 1, 2014 (CSV)  heinä­kuu 2014. U.S. Census Bureau. Viitattu 29.1.2015. (englanniksi)
2. 1 2 3  Janssen 2010, s. 454.
3. ↑  Yhdysvaltain osavaltioiden nimien kirjoitus- ja ääntöasut (PDF) *Kielitoimiston ohjepankki*. Kotimaisten kielten keskus. Viitattu 21.11.2022.
4. ↑  The State of Alabama  päivitetty 29.7.2017. Net­state. Viitattu 24.3.2012. (englanniksi)
5. 1 2 3  Geo­graphy of Alabama  päivitetty 21.12.2017. Net­state. Viitattu 24.3.2012. (englanniksi)
6. ↑  Birming­ham, Alabama World Meteoro­logical Organization. Viitattu 26.1.2014. (englanniksi)
7. 1 2  General Alabama State History *50 States*. Viitattu 24.3.2012. (englanniksi)
8. ↑  Alabama State Legis­lature US Legal. Viitattu 26.1.2014. (englanniksi)
9. ↑  Gore, Leada: Robert Bentley Resigns, Kay Ivey Sworn in: ’Never Desired, Certainly Never Expected,’ to Be Governor  10.4.2017. Advance Local. Viitattu 16.5.2019. (englanniksi)
10. ↑  Robertson, Campbell: Alabama Simmers Before Vote on Its Constitution’s Racist Language *The New York Times*.  31.10.2012. New York:  The New York Times Company. Viitattu 16.5.2019. (englanniksi)
11. ↑  Spencer, Tom: The Nation’s Longest Constitution Just Got Longer  10.12.2014. Public Affairs Research Center of Alabama. Viitattu 16.5.2019. (englanniksi)
12. ↑  Gore, Leada: Alabama’s Constitution Is Longer Than, Well, Every­thing: Satur­day Wake Up Call Re­wind Edition  21.3.2015. Advance Local. Viitattu 16.5.2019. (englanniksi)
13. ↑  Strauss, Valerie: FYI, Alabama’s Constitution Still Calls for ’Separate Schools for White And Colored Children’ *The Washington Post*.  10.3.2017. Viitattu 16.5.2019. (englanniksi)
14. ↑  Alabama Counties – Populated Places in 67 Counties Home Town Locator. Viitattu 26.1.2014. (englanniksi)
15. ↑  Buckwalter-Poza, Rebecca: With Judges Overriding Death Penalty Cases, Alabama Is an Outlier  27.7.2014. National Public Radio. Viitattu 16.5.2019. (englanniksi)
16. ↑  Lyman, Brian: With Nitrogen Bill, Alabama Must Invent Execution Method *Mont­gomery Advertiser*.  23.11.2018. Viitattu 16.5.2019. (englanniksi)
17. ↑  Lindroos, Pia: Alabaman kuvernööri Kay Ivey alle­kirjoitti Yhdys­valtain tiukimman abortti­lain *Ilta­lehti*.  16.05.2019. Helsinki:  Alma Media Suomi Oy. Viitattu 16.5.2019.
18. ↑  Economy of Alabama  päivitetty 20.12.2017. Net­state. Viitattu 24.3.2012. (englanniksi)
19. 1 2  Alabama *Ency­clopædia Britannica*. Ency­clopædia Britannica, Inc. Viitattu 26.1.2014. (englanniksi)
20. ↑  Alabama State Profile: Largest Employers *Career One Stop*. U. S. Department of Labor, Employment and Training Administration. Viitattu 2.2.2014. (englanniksi)
21. ↑  List of All Airports in Alabama, USA Air­port Authority. Viitattu 19.3.2017. (englanniksi)
22. ↑  Birming­ham-Shuttles­worth Inter­national Air­port Guide (BHM) *World Travel Guide*.  Arkistoitu 19.3.2017. Viitattu 19.3.2017. (englanniksi)
23. ↑  The Ports And Harbors Located in Alabama *World Port Source*.  Arkistoitu 20.3.2017. Viitattu 19.3.2017. (englanniksi)
24. ↑  State Member­ship Report: Alabama. Religious Traditions, 2010  2010. Association of Religion Data Archives (ARDA).  Arkistoitu 24.10.2020. Viitattu 22.7.2019. (englanniksi)
25. ↑  Alabama (USA): State, Major Cities & Places - Population Statistics, Maps, Charts, Weather and Web Information *www.citypopulation.de*. Viitattu 1.4.2024.
26. ↑  Alabama State Symbols  päivitetty 28.7.2017. Net­state. Viitattu 26.1.2014. (englanniksi)
27. Alabama (USA): State, Major Cities & Places – Population Statistics, Maps, Charts, Weather And Web Infor­mation City Population.  (englanniksi)

Aiheesta muualla
----------------

* Kuvia tai muita tiedostoja aiheesta **Alabama** Wikimedia Commonsissa

* Matkaopas aiheesta Alabama Wikimatkoissa
* Viralliset sivut (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Yhdysvallat Yhdysvaltain hallinnolliset alueet |
| --- |
|  |
| Osavaltiot | 
* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New Mexico
* New York
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Texas
* Tennessee
* Utah
* Vermont
* Virginia
* Washington
* Wisconsin
* Wyoming

 |  |
|  |
| Liittopiiri | 
* Washington (DC)

 |
|  |
| Saarialueet | 
* Amerikan Samoa
* Guam
* Pohjois-Mariaanit
* Puerto Rico
* Yhdysvaltain Neitsytsaaret

 |
|  |
| Erillisalueet | 
* *Bajo Nuevo ja Serranilla*
	+ kiistanalaisia
* Bakerinsaari
* Howlandinsaari
* Jarvis
* Johnstonin atolli
* Kingmanin riutta
* Midwaysaaret
* Navassa
* Palmyran atolli
* Wakensaari

 |
|  |
| 
* luettelo Yhdysvaltain osavaltioista ja territorioista
* intiaanireservaatti

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Japani
* Tšekki
* Australia

 |
|  |
| Maantieteelliset | 
* MusicBrainz area

 |
|  |
| Henkilöt | 
* Yle

 |
|  |
| Muut | 
* NARA
* SNAC
* IdRef

 |

 |